CELEX: 32015D2181
Language: hr
Date: 2015-11-24 00:00:00
Title: Provedbena odluka Komisije (EU) 2015/2181 оd 24. studenoga 2015. o objavi s ograničenjem upućivanja na normu EN 795:2012 o „Osobnoj zaštitnoj opremi protiv pada s visine – Sidrene naprave” u Službenom listu Europske unije na temelju Uredbe (EU) br. 1025/2012 Europskog parlamenta i Vijeća (Tekst značajan za EGP)

26.11.2015   
            
            
               HR
            
            
               Službeni list Europske unije
            
            
               L 309/10
            
         PROVEDBENA ODLUKA KOMISIJE (EU) 2015/2181
   оd 24. studenoga 2015.
   o objavi s ograničenjem upućivanja na normu EN 795:2012 o „Osobnoj zaštitnoj opremi protiv pada s visine – Sidrene naprave” u Službenom listu Europske unije na temelju Uredbe (EU) br. 1025/2012 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (1), a posebno njezin članak 5. stavak 4.,
   uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (2), a posebno njezin članak 11. stavak 1. točku (a),
   uzimajući u obzir mišljenje odbora osnovanog člankom 22. Uredbe (EU) br. 1025/2012,
   budući da:
   
               (1)
            
            
               Ako nacionalna norma kojom se prenosi usklađena norma čije je upućivanje objavljeno u Službenom listu Europske unije obuhvaća jedan ili više bitnih zdravstvenih i sigurnosnih zahtjeva iz Priloga II. Direktivi 89/686/EEZ, pretpostavlja se da oprema izrađena u skladu s tom normom ispunjava predmetne bitne zdravstvene i sigurnosne zahtjeve.
            
         
               (2)
            
            
               Dana 12. veljače 2000., nakon objave popisa usklađenih normi u Službenom listu Europske unije, Europska Komisija objavila je upozorenje za usklađenu normu EN 795: 1996. U upozorenju je utvrđeno da se „ta objava ne odnosi na opremu opisanu pod klasama A, C i D […] za koju nema pretpostavki o sukladnosti s odredbama Direktive 89/686/EEZ”.
            
         
               (3)
            
            
               U presudi u slučaju C-185/08 od 21. listopada 2010. Sud Europske unije smatrao je da odredbe norme EN 795 koje se odnose na sidrene naprave klase A 1 nisu obuhvaćene Direktivom 89/686/EEZ.
            
         
               (4)
            
            
               Dana 3. kolovoza 2012. Francuska je podnijela službeni prigovor na normu EN 795:2012 „Osobna zaštitna oprema protiv pada s visine – Sidrene naprave”, usklađenoj na temelju Direktive 89/686/EEZ. Normu je 9. lipnja 2012. odobrio Europski odbor za normizaciju (CEN), ali upućivanje na tu normu još uvijek nije objavljeno u Službenom listu Europske unije.
            
         
               (5)
            
            
               Službeni je prigovor temeljen na činjenici da fiksirane sidrene naprave na koje se osobna zaštitna oprema (OZO) protiv pada s visine spaja – poput opreme za tijelo, užeta s usporivačem pada i drugih spojnih elemenata – tvore sastavni dio građevine ili stijene. Sidrene naprave koje čine sastavni dio strukture nisu osobna zaštitna oprema, već su naprave odvojene od osobne zaštitne opreme te su stoga njezin dodatak. U tom se slučaju samo spojni elementi trebaju smatrati osobnom zaštitnom opremom.
            
         
               (6)
            
            
               Norma EN 795:2012 obuhvaća fiksirane i pokretne sidrišne točke. No samo su pokretne sidrišne točke (odnosno pokretne i privremene), koje nisu trajno pričvršćene na strukturu, obuhvaćene Direktivom 89/686/EEZ.
            
         
               (7)
            
            
               Sidrene naprave obuhvaćene normom EN 795:2012 dijele se na 5 klasa na temelju svojih svojstava:
               
                  Klasa A: Sidrene naprave s jednom ili više fiksiranih sidrišnih točaka i obaveznim strukturnim sidrima ili elementima za fiksiranje na strukturu;
               
                  Klasa B: Sidrene naprave s jednom ili više fiksiranih sidrišnih točaka kojima ne trebaju strukturna sidra ili elementi za fiksiranje na strukturu;
               
                  Klasa C: Sidrene naprave koje upotrebljavaju prilagodljive horizontalne sidrene linije;
               
                  Klasa D: Sidrene naprave koje upotrebljavaju čvrste horizontalne sidrene linije;
               
                  Klasa E: Sidrene naprave za korištenje na horizontalnim površinama čiji učinak sidrenja ovisi isključivo o trenju između sidrene naprave i površine (nosiva sidrišta).
            
         
               (8)
            
            
               Nakon proučavanja norme EN 795:2012 Komisija zaključuje kako su samo naprave klasa B i E pokretne sidrene naprave koje nisu namijenjene za trajno fiksiranje na strukturu pa su kao takve osobna zaštitna oprema koja podliježe odredbama Direktive 89/686/EEZ.
            
         
               (9)
            
            
               Provedeno je savjetovanje s europskim organizacijama za normizaciju, europskim organizacijama dionika koje primaju financijska sredstva Unije i radnom skupinom za osobnu zaštitnu opremu,
            
         DONIJELA JE OVU ODLUKU:
   Članak 1.
   Upućivanje na normu EN 795:2012 „Osobna zaštitna oprema protiv pada s visine – Sidrene naprave” objavljuje se u Službenom listu Europske unije s ograničenjima navedenima u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 24. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 399, 30.12.1989., str. 18.
   
   
      (2)  SL L 316, 14.11.2012., str. 12.
   
   
      PRILOG
      
         OBJAVA NASLOVA USKLAĐENIH EUROPSKIH NORMI I UPUĆIVANJA NA NJIH NA TEMELJU DIREKTIVE 89/686/EEZ
      
      
                  ESO (1)
                  
               
               
                  Referentni broj i naslov usklađene norme
                  (i referentni dokument)
               
               
                  Prva objava u SL-u
               
               
                  Referentni broj zamijenjene norme
               
               
                  Datum prestanka valjanosti pretpostavke o sukladnosti zamijenjene norme
                  Napomena 1.:
               
            
                  CEN
               
               
                  EN 795:2012
                  Osobna zaštitna oprema protiv pada s visine – Sidrene naprave
               
               
                  Prva objava
               
               
                  EN 795:1996
               
               
                   
               
            
                  
                     Upozorenje: Ta se objava ne odnosi na opremu opisanu:
                  
                              —
                           
                           
                              u klasi A (sidrene naprave s jednom ili više fiksiranih sidrišnih točaka i obaveznim strukturnim sidrima ili elementima za fiksiranje na strukturu) iz točaka 3.2.1., 4.4.1., i 5.3.,
                           
                        
                              —
                           
                           
                              u klasi C (sidrene naprave koje upotrebljavaju prilagodljive horizontalne sidrene linije) iz točaka 3.2.3., 4.4.3. i 5.5.,
                           
                        
                              —
                           
                           
                              u klasi D (sidrene naprave koje upotrebljavaju čvrste horizontalne sidrene linije) iz točaka 3.2.4., 4.4.4. i 5.6.,
                           
                        
                              —
                           
                           
                              ili u bilo kojoj kombinaciji prethodno navedenih klasa.
                           
                        Kad je riječ o klasama A, C i D, ova se objava ne odnosi ni na jednu od sljedećih točaka: 4.5., 5.2.2., 6. i 7.; Prilog A i Prilog ZA.
                  U skladu s tim, u pogledu gore navedene opreme nema pretpostavki o sukladnosti s odredbama Direktive 89/686/EEZ jer se ta oprema ne smatra osobnom zaštitnom opremom.
               
            
                  
                     Napomena:
                  
               
               
                  Općenito je datum prestanka pretpostavke o sukladnosti datum povlačenja („dow”) koji određuje Europska organizacija za normizaciju, ali se korisnici ovih normi upozoravaju da to u određenim izvanrednim slučajevima može biti i drugačije.
               
            
         (1)  ESO: Europska organizacija za normizaciju:
      
                  —
               
               
                  CEN: Avenue Marnix 17, B-1000, Bruxelles, tel.+32 2 5500811; faks + 32 2 5500819 (http://www.cen.eu),
               
            
                  —
               
               
                  Cenelec: Avenue Marnix 17, B-1000, Bruxelles, tel.+32 2 5196871; faks +32 2 5196919 (http://www.cenelec.eu),
               
            
                  —
               
               
                  ETSI: 650, route des Lucioles, F-06921 Sophia Antipolis, tel.+33 492 944200; faks +33 493 654716, (http://www.etsi.eu).